
Încă vă place tranziţia verde? Deja a consumat 2,8 trilioane de dolari într- 

Se îngroașă nota de plată pentru tranziţia către o energie curată 


Cheltuielile globale pentru tranziția către o energie curată au crescut cu 17% 
anul trecut, ajungând la 1.800 de miliarde de dolari. 


Acestea 
includ investiţii pentru instalarea de energie regenerabilă, achiziționarea de vehicule 
electrice, construirea de sisteme de producţie de hidrogen și implementarea altor 
tehnologii. 


Dacă se adaugă investiţiile în construirea lanțurilor de aprovizionare cu energie curată, 
precum și 900 de miliarde de dolari în finanţare, nota de plată în 2023 a ajuns la 2.800 
de miliarde de dolari. 


Cu toate acestea, grupurile ecologiste și politicienii aliați acestora susțin că lumea ar 
trebui să investească de două ori mai mult în tehnologii curate pentru a ajunge la emisii 
nete zero până la jumătatea secolului. 


„Oportunitatea este mare, iar cheltuielile se accelerează, dar trebuie să facem mult mai 
mult”, a declarat Albert Cheung, director executiv adjunct al Bloomberg NEF. Cheltuielile 
totale pentru tranziția energetică de anul trecut au fost cu mult inferioare celor peste 
4.800 de miliarde de dolari care, potrivit estimărilor furnizorului de cercetare cu sediul la 
Londra, vor fi necesare anual între 2024 și 2030. 


China rămâne de departe cea mai mare piață, cu 676 de miliarde de dolari cheltuiţi anul 
trecut. Totuși, aceasta reprezintă o creștere de doar 6% față de 2022. Investiţiile în SUA, 
Marea Britanie și Europa au crescut cu cel puţin 22%, în comparație, la un total combinat 
de 718 miliarde de dolari. 


Vânzările puternice de vehicule electrice în Marea Britanie, precum și cererea în plină 
expansiune pentru sursele de energie regenerabilă în întreaga Europă au contribuit, de 
asemenea, la creșterea totală. 


Cheltuielile pentru vehiculele electrice la nivel mondial au crescut cu 36%, ajungând la 
634 de miliarde de dolari. Este sectorul care a înregistrat cele mai mari investiţii, 
depășind energia regenerabilă, care a crescut cu 8%, ajungând la 623 miliarde de dolari. 


Marea problemă pentru toate aceste investiții și cheltuieli este că asigurarea cu energie 
curată este o premisă falsă. Panourile fotovoltaice și turbinele eoliene funcționează 


intermittent, în funcţie de cum strălucește soarele sau bate vântul. Nu putem vorbi de o 
energie constantă. 


Combustibilii fosili nu pot fi înlocuiţi cu promisiuni ecologiste. Dar tranziția energetică, 
până la urmă un plan netestat, va continua să înghită alte trilioane de dolari. 


